У другој половини 1941. године био је изабран за члана Месног комитета КПЈ за Колашин, а нешто касније и за члана Окружног комитета КПЈ за Колашин. Тада је именован и за политичког комесара Комског партизанског одреда, са којим је учествовао у бици за Пљевља, 1. децембра 1941. године. У овој борби се истакао изванредном храброшћу – предводио је групу бомбаша у јуришу на непријатељска утврђења и био тешко рањен. Потом је био на лечењу у партизанској болници на Жабљаку, а током борaвка у овој болници обављао је дужност њеног политичког комесара.